ADAKAH ANDA INGIN MENGUNDI?
WATAK, TEMPAT, ORGANISASI DAN PERISTIWA DALAM DRAMA INI ADALAH REKAAN
ADEGAN DENGAN HAIWAN DIPENTASKAN DAN MENGIKUT PANDUAN KEBAJIKAN HAIWAN
PERBAHASAN HAK ASASI MANUSIA DAN KEADILAN AKSES TERBUKA KEPADA IDENTITI SUSPEK
Isu ini bukan sahaja berkenaan hak asasi manusia,
tetapi juga berkenaan keselamatan.
Rasa selamat yang membolehkan kita tinggal di rumah sendiri
tanpa rasa takut berterusan penjenayah yang boleh membahayakan
kita dan keluarga kita pada bila-bila masa.
Ini soal hak asasi manusia yang kita layak dapat
iaitu untuk dilindungi di negara yang kita diami.
Saya tidak menentangnya.
Korea adalah negara berperlembagaan yang menyokong anggapan tidak bersalah.
Menyimpulkan seseorang adalah penjenayah sebelum perbicaraan rasmi
dan mendedahkan maklumat peribadi mereka di bawah dalih kebaikan yang lebih besar?
Inilah masanya untuk pepatah tersohor itu.
"Apa-apa sajalah."
"Kita dedahkan sajalah. Bukannya berlaku kepada saya pun."
"Siapa suruh nampak mencurigakan?"
Meminta layanan dan hukuman yang selayaknya diterima oleh pelaku
bukan permintaan yang tak munasabah.
Profesor Kwon,
kita semua mempunyai hak maklumat untuk melindungi diri kita sendiri.
Profesor dah biasa dengan hak ini, bukan?
Saya sangat jelas dengan hak ini.
Bagaimanapun,
mengetahuinya mengubah apa-apakah?
Walaupun saya dapat maklumat mengatakan orang itu ada kemungkinan besar bersalah,
perkara yang boleh melindungi kita cuma
prasangka, diskriminasi dan penghinaan.
Walaupun dalam keadaan kita mungkin mati jika tak lakukan apa-apa,
kita tak boleh sesekali serang sesiapa terlebih dahulu
apatah lagi membunuh mereka.
Kerana dalam negara berperlembagaan, serangan terdahulu
sama sekali tidak wajar.
EPISOD 7
Autograf pun nampak menarik.
Terima kasih.
Anak saya Yun-seong peminat profesor.
Dia terlalu malu nak tegur walaupun kita berjiran.
Dia sangat menantikan syarahan hari ini.
Ini bukan bacaan mudah bagi pelajar sekolah menengah.
PENGARANG KWON SEOK-JOO
Terima kasih baca buku saya.
Saya juga tak pasti kenapa Dewi Keadilan tutup mata.
Jika kerana dia takut berat sebelah,
saya rasa dia pengecut.
Kalau buat penghakiman tanpa tengok dengan jelas, itu tak adil.
Itu namanya acuh tak acuh.
Cita-cita dia nak bekerja dalam bidang perundangan.
Suami saya juga fikir ada baiknya jika
salah seorang anak kami masuk bidang perundangan.
Sejak saya mulakan kerjaya saya dalam politik,
saya juga perlukan penasihat undang-undang yang boleh dipercayai.
Walaupun ada jiran seperti profesor.
Bergantung semata-mata pada pengalaman juga boleh menyebabkan berat sebelah.
Pengalaman diperoleh melalui situasi dan konflik.
Tak ada kebenaran mutlak.
Saya setuju.
Nak masuk kuliah saya?
Untuk kelas elektif, pelajar bukan kredit diterima.
Atau dia sibuk dengan aktiviti sekolah?
Sebenarnya...
Dia baru lepas jalani pembedahan besar,
jadi sekarang dia belajar dari rumah.
Tapi ini akan jadi pengalaman yang baik untuk dia.
Mestilah.
Pastikan awak beritahu apa pendapat awak selepas kuliah saya nanti.
Walaupun pendapat awak bertentangan dengan saya,
- saya tak kisah... - Ayah!
Hei, Na-rae.
Maafkan saya. Itu anak saya.
Hei.
- Kenapa seorang saja? - Macam biasa, dia pergi awal.
Dia kata hari ini dia banyak kerja.
Ayah sebenarnya nak makan malam bertiga.
Nak buat macam mana.
Nampaknya kita keluar berdua sajalah.
AUDIT ATAU PERTUNJUKAN FESYEN? MIN TUKAR TIGA PAKAIAN
Daripada fokus pada soalan yang pihak pentadbiran dah jawab,
semua orang fokus pada sampah ini.
Buat senarai pakar perunding imej.
Sebaiknya dengan latar belakang antarabangsa, terutamanya dari DC.
Orang kata komen negatif lebih baik daripada tiada komen.
Saya cadangkan meminimumkan sebarang sumber kebocoran.
Puan masih lagi perwakilan berkadar.
- Berhenti. - Baik, puan.
Keluar.
Saya?
Comelnya.
Perasan bagus.
Tolong aturkan temu bual dengan pembantu.
Mesti susah dia nak besarkan anak seorang diri.
Saya nak rekrut Profesor Kwon untuk kempen saya.
Periksa latar belakang dia.
Baik, puan.
KWON SEOK-JOO LATAR BELAKANG AKADEMIK
PENGALAMAN, SIJIL
Undang-undang bertujuan untuk menegakkan keadilan.
Siswazah yang baru tamat belajar terbunuh.
Pemandu mabuk itu...
Adakah keputusan mahkamah sentiasa membawa kepada keadilan sempurna?
Budak ini.
Apa-apa pun...
Baiklah.
KEADILAN SEWAJARNYA
LANGKAH KECIL UNTUK MENGUBAH HALUAN
Profesor.
Saya suka kuliah hari ini.
- Betul. - Memang menarik.
- Saya suka. - Syabas.
Profesor, hari ini kita...
PENEMUAN KEADILAN
HORMATI KEADILAN DAHULU
PENGARANG KWON SEOK-JOO
Tak bergerak.
Si Gebu.
Si Gebu? Ayah! Si Gebu hilang.
Hai, profesor.
Hai, Yun-seong.
Awak ada ambil anjing kami?
Saya?
Kenapa pula saya nak ambil?
Ada orang nampak awak keluar dari rumah saya.
Kalau dah habis bermain, boleh pulangkan?
Na-rae sedang menunggu.
Saya tak ambil.
Periksalah kamera CCTV.
Sekejap.
Awak tahu sistem CCTV rumah kami rosak?
Hei, anak ayah.
Kamu tunggu ayah?
Helo, ayah.
Profesor pun ada.
Ada apa?
Anjing kami hilang.
Jadi saya datang tanya Yun-seong.
Awak ganggu dia ulang kaji sebab benda remeh ini?
Aduhai. Kenapa saya tersinggung, ya?
Saya patut tersinggung, bukan?
Kamu ada nampak anjing itu?
Mestilah tak ada.
Baliklah.
- En. Byun. - Ya, tuan?
Ambil penyodok.
Jangan tinggal dia.
Sayang.
- Cepat! - Baik, tuan.
Sayang!
Mari masuk ke dalam. Cepat.
Mari masuk ke dalam.
Sayang!
Awak dah gila?
Ayah dah kata pukullah orang atau buanglah duit kalau lembik sangat!
Tak cukup dengan bunuh semua anjing yang kami beri,
kamu bunuh anjing orang pula?
Memalukan
macam orang kelas bawahan!
Dia sakit! Tergamak awak pukul dia?
Tak bolehkan cuba fahami dia?
Kenapa layan kami begini?
Awak kata kena buat baik dengan profesor itu agar dia sertai kempen awak.
Kalau dia dapat tahu macam mana? Apa dia akan fikir nanti?
Puan.
Kamu buat apa tadi?
Kamu sepatutnya jadi abang Yun-seong!
Encik Lee.
Saya salah.
Woo-taek adalah abang Yun-seong.
Ini salah Woo-taek.
Dengar? Woo-taek kata bukan salah Yun-seong.
Dia akan cakap begitu kalau sesiapa tanya!
Ini perjanjian kita dari awal.
Anak tak guna.
Jangan tengok. Mari kita pergi.
Anak tak guna.
Woo-taek bagus, bukan?
Maafkan saya, Woo-taek.
Sesiapa yang minta maaf kepada Woo-taek
adalah orang yang baik.
Orang baik dapat hadiah.
Awak nak hadiah?
Tapi, Woo-taek...
Ada orang nampak kitakah?
Saya tak boleh...
biarkan mulut tempayan lepas.
Jangan risau.
Saya tahu jalan pulang.
Sekarang ada di mana?
Kita kena cari Si Gebu.
Ayah kata ayah tahu siapa ambil Si Gebu.
Kenapa tak nak beritahu saya?
Balik cepat.
Saya tunggu di rumah.
Na-rae.
Awak cantik.
Hei!
- Apa ini? - Apa masalah dia?
Ini barang baru.
Cubalah dulu. Tak lama lagi laku macam pisang goreng.
Jangan bergerak. Kami polis.
Jangan bergerak, okey?
Hei, saya kata jangan bergerak.
Jangan bergeraklah.
Hei, Kim Mu-chan!
Mari sini!
Ada satu lagi jenayah melibatkan dadah yang telah menggemparkan negara.
Kali ini, ia melibatkan ahli keluarga kaya.
Nombor yang anda dail...
Joo ditahan di sebuah kelab kerana mengambil dadah cecair.
KWON SEOK-JOO
Bekerja di hotel yang dimiliki oleh syarikat bapanya...
- Nombor yang anda dail... - Dia merupakan pembekal
dadah kepada pelanggan-pelanggan VIP dan kawan-kawannya dari AS...
Kali ini dia mengedar sendiri...
Awak dah gila.
Memang gila.
Kenapa ambil dadah? Awak Unit Narkotikkah?
Kenapa ambil sampai 50 ubat penahan sakit?
Cakap sajalah awak memang tempah maut.
Boleh tak tolong buang ini?
Tak boleh!
Tunggu IV habis, kalau tak nanti ketagih.
Dah memang tugas polis.
Nak tangkap orang gila, kita kena jadi gila.
Nak tangkap penagih, kenalah khayal...
Budak ini...
Saya tahu kenapa awak buat begini.
Awak nak tutup kes cepat
sebab nak siasat kes anak perempuan Profesor Kwon.
Sudah-sudahlah.
Pasukan Satu dah buat yang terbaik.
Kita tak perlu masuk campur.
Kalau awak jadi saya, awak boleh biarkan?
Saya dan dia bukan orang asing.
Berita seterusnya.
Sudah empat hari
sejak anak perempuan Profesor Kwon yang berusia lapan tahun hilang.
Selepas polis jumpa telefonnya yang rosak
di tong sampah taman berhampiran Dawol-dong dua hari lalu,
kes itu telah bertukar menjadi siasatan orang hilang.
Ayahnya, Profesor Kwon, mendakwa anaknya diculik
dan menawarkan ganjaran untuk sebarang maklumat.
Kanak-kanak yang anda lihat sekarang pada skrin anda ialah Kwon Na-rae.
Aduhai...
Macam mana kalau awak terlibat dan ini betul-betul kes culik?
Sakit kepala. Tak payahlah.
Memang kes culik.
Dia takkan lari dari rumah.
Tolonglah jangan masuk campur kes ini.
Inilah masa genting.
Dah lepas.
Awak okeykah? Kamu berdua rapat.
...hilang dalam perjalanan pulang.
Jika anda tahu keberadaan Na-rae selepas dia turun dari bas sekolahnya,
jangan teragak-agak untuk hubungi polis atau stesen penyiaran kami.
Keluarganya menunggu kepulangannya.
Mereka keluar!
Adakah itu Na-rae?
Pembunuhan atau kemalangan?
Sudah tahu siapa pelakunya?
Bila keterangan akan dibuat?
Tolong jelaskan tentang kes ini.
Profesor Kwon, tolong beritahu apa-apa!
Profesor Kwon telah ditahan selepas mayat anak perempuannya ditemui.
Profesor Kwon adalah pensyarah undang-undang
- di Universiti Seohyeon... - Terdapat banyak laporan
- keluarga itu dilihat... - Yang mengejutkan,
mayat Na-Rae ditemui berhampiran tempat laporan saksi.
Awak terus-menerus kata ini kes culik.
tapi awak tak pernah terima wang pampasan,
bukan?
Tetapi laporan saksi adalah jelas.
"Lelaki yang saya lihat dalam TV pergi ke suatu tempat dengan budak itu."
Bagi kanak-kanak lapan tahun,
ambil masa sepuluh minit berjalan dari hentian bas ke rumah awak.
Pada hari itu, ada orang nampak dia turun dari bas sekolah dan pergi bersama awak.
- Hai. - Tapi sebenarnya,
dia tak dilihat memasuki rumah awak.
Baru turun dari bas, dalam perjalanan pulang.
Sekarang di mana?
Awak ke tempat mayat itu ditemui, bukan?
Jangan nak berbohong.
Kami tahu awak membantah perobohan bangunan itu.
Saya dengar awak seorang bapa yang tegas.
Awak sering pukul dia?
Pukul dengan apa?
Tangan?
Rotan?
Kayu golf?
Awak tahu bahagian kejiranan mana mempunyai kamera CCTV dan yang tidak.
Awak bawa dia ke titik buta dan bunuh dia, bukan?
Cakap betul-betul!
Budak-budak memang comel,
tapi kadang-kadang menjengkelkan.
Tapi tergamak awak bunuh anak sendiri?
Saya ambil dari sini.
Tuan.
Awak tak nak upah peguam?
Saya boleh uruskan sendiri.
Tak perlu.
Awak akan perlukan juga nanti.
MENYENTUH PROFESOR KWON ADA ANAK
MENYENTUH LAGI, SENYUMAN JAHAT GANGGUAN SEKSUAL BIASA
BERPAUT TANGAN DENGAN PELAJAR
GANGGUAN SEKSUAL MELALUI PANGKAT
BERHENTI SENTUH, PROFESOR!
SAYA JUGA DIA!
DIA IBLIS! HIPOKRIT! PEMBUNUH ANAK SENDIRI TAK TAHU MALU
Mu-chan.
PENEMUAN KEADILAN
MEREPUTLAH DALAM NERAKA
PERGI MATILAH, HIPOKRIT
BUNUH ANAK SENDIRI! MATI!
KAMI TAK MAHU PEMBUNUH DI KAWASAN KEJIRANAN KAMI!
AYAHKU WIRAKU
Periksa kalau ada apa-apa yang aneh.
Kalau-kalau dia ambil apa-apa.
Pembunuh itu mungkin menyimpannya.
Ini ditemui bersama mayatnya.
Tengok kalau ada hilang...
Profesor.
Seok-joo.
Walaupun awak dibebaskan buat masa ini,
awak masih suspek utama.
Kita mesti tangkap orang
yang buat begini kepada Na-rae.
Seorang bapa yang kehilangan anaknya...
atau bapa yang membunuh anaknya.
Mana yang lebih menarik?
Siapa pun yang buat video itu,
video itu dah buat seluruh negara berharap saya pembunuhnya.
Mungkin perkara terakhir saya boleh buat untuk Na-rae
adalah mengakui saya melakukannya.
Dengan cara itu,
tiada siapa akan sebut lagi dan mungkin itu saja yang boleh saya buat.
Dia mati terseksa.
Saya tak dapat buat pengebumian untuk dia.
Sedarlah! Janganlah macam ini!
Sebab itu kita kena tangkap pelaku.
Saya tak percaya awak yang bunuh. Tak mungkin.
Awak satu-satunya orang yang saya percaya...
dan saya hormati.
Awak dah lupa?
Saya kata saya peminat nombor satu awak.
Saya cakap dalam kuliah pertama di UPKK.
Kita cari siapa pelakunya
dan tangkap si bedebah itu.
Peminat nombor satu saya...
adalah Na-rae.
Saya dah kata dulu.
Anak patung.
Anak patung?
Patung itu sentiasa tergantung pada beg dia.
Dia tak pernah tanggalkan.
Dia takkan tinggalkan di rumah.
Ya, yang ini. Anak patung arnab.
Ini budak yang awak nak jadikan anak angkat, bukan?
Mereka sepatutnya bertemu hari itu.
Ya, dia fikir semua ini berlaku kerana dia terlambat.
Dia masih terkejut.
Mereka ada anak patung arnab yang sama,
jadi dia tak pernah tanggalkan.
KWON NA-RAE: 129CM, 23KG
- Makan sedap-sedap. - Terima kasih.
Silakan.
Boleh saya tengok sekarang?
Anda boleh menonton video yang disimpan dalam storan awan telefon.
Saya salin semua video selepas setiap perjalanan.
GAMBAR, VIDEO
Na-rae.
Helo.
Tunggu.
Anjing itu.
Anjing awak.
Saya tahu ada di mana.
Betulkah?
Betul awak tahu Si Gebu saya di mana?
Ya.
Woo-taek tahu.
Ikut saya.
Saya diberitahu budak sebelah ambil anjing itu,
jadi saya fikir Yun-seong sajalah.
Yun-seong?
Maksud awak, anak ADUN Min?
Sebelum menculik Na-rae, mesti dia guna anjing itu sebagai latihan.
Saya sepatutnya dah tahu.
Memandangkan kita dah tahu siapa suspek,
kita cuma perlu bawa dia ke muka pengadilan.
Kita mesti tangkap bedebah itu.
Dia kata dia buat sendiri, jadi hanya ada dua.
Orang yang ada patung Na-rae itu pembunuhnya,
jadi dia suruh guna ini untuk tangkap dia.
Dia tinggalkan ini dengan saya.
Saya harapkan awak.
Jangan risau.
AGENSI POLIS NAMBU
Woo-taek tak suka di sini.
Tak sukanya.
Saya lemas.
Saya rasa lemas.
Yun-seong...
Yun-seong kata dia nak datang jemput saya.
Yun-seong.
Lee Yun-seong!
Adik saya.
Yun-seong!
Awak di mana?
Rupa-rupanya, bapanya adalah pemandu pengerusi
dan ibunya pula pembantu rumah itu.
Nampaknya pengerusi itu bayarkan khidmat peguam dan denda.
Katanya, mereka ibarat keluarga.
Memanglah duit dia makan tak habis
tapi mesti ada sebab kenapa dia bayarkan denda
untuk anak pekerjanya.
Datang nak tanya tentang Woo-taek?
Leftenan Kim Mu-chan dari Agensi Polis Nambu.
Puan tahu kes Na-rae, bukan? Puan jiran mereka.
Byun Woo-taek adalah suspek dalam kes itu.
Saya dengar pelakunya adalah Profesor Kwon.
Dalam kes seperti ini,
tak pelik untuk pertimbangkan ahli keluarga mangsa sebagai suspek.
Keluarga puan bayar wang penyelesaian dan peguamnya.
Ada sebab tertentu mengapa?
Ibu Woo-taek
adalah pembantu rumah yang keluarga saya beri ketika saya berkahwin.
Memandangkan dia dah lama berkhidmat dan anaknya sakit,
jadi saya tolong dia beberapa kali sebab kasihan.
Ada masalahkah saya tolong?
Pembantu rumah yang diberi ketika berkahwin?
Mak.
- Pergi dengan Yun-seong. - Ya, puan.
Saya nak keluar sekejap, tapi tak perlu guna kereta pun.
Kita ada tetamu.
Mari kita naik ke atas.
Anak puan. Baguslah. Saya nak tanya sesuatu.
Tunggu...
Yun-seong, Woo-taek selalu sebut nama awak.
Hei.
Saya dengar kamu berdua pernah rapat dan selalu mengusik dengan dia.
Peliknya.
Kami langsung tak rapat.
Jangan percaya semua yang Woo-taek kata.
Kecerdasannya otaknya tak seberapa.
Awak anggap dia begitu rupa-rupanya.
Maaflah, saya nak kena keluar.
Jom naik ke atas.
Boleh tak tolong periksa kes jenayah seks Byun Woo-taek
dan cuba cari nama "Lee Yun-seong"?
Cepat.
Siasat detektif itu.
Suruh pengawal keluarga saya
intip dia tanpa pengetahuan pengerusi.
Baik, puan.
Cari apa-apa khabar angin tentang mendiang isteri Profesor Kwon
dan sebut dalam video.
Pastikan video itu tidak dipadamkan sehingga kes ditutup.
Kita kena alih tumpuan kepada Profesor Kwon.
Baik, puan.
Apa benda pula awak buat ini?
Nak sangat kena pecat?
Kalau tertangkap, cakap sajalah saya pecah masuk.
Awak buat tak tahu sajalah.
Tak ada bukti kukuh selain rakaman CCTV.
Bukannya boleh minta waran pun.
Lee Yun-seong.
Dia ada di tempat kejadian, saksi dan pemberi maklumat pertama.
Macam yang awak kata, dia selalu terlibat dalam kes Byun Woo-taek.
Ketua Hal Ehwal Wanita dan Juvana kata
salah seorang mangsa mendakwa Yun-seong sentiasa melindungi Woo-taek.
Walaupun mereka tarik balik lepas itu.
Dia pelajar sekolah menengah.
Pemberi maklumat pertama?
Budak ini lebih bermasalah berbanding sangkaan saya.
Dia menjalani pembedahan jantung, jadi dia tidak boleh pergi ke sekolah.
Saya rasa awak mengesyaki orang yang salah.
Dia tersenyum.
Ketika mayat Na-rae sedang diangkut,
Lee Yun-seong tengok
dan tersenyum.
Saya tak peduli dia baru 16 tahun atau jantungnya boleh terhenti bila-bila masa.
Kalau awak nampak dia tersenyum,
awak pun akan terus tahu.
Dialah pelakunya.
Maknanya budak itu bersihkan tempat kejadian dengan sempurna.
Dia tak boleh dibiarkan lepas bebas begitu.
MAKLUMAT PERIBADI LEE YUN-SEONG
AGENSI POLIS NAMBU
Begini rupanya Bahagian Jenayah Ganas.
Nampak macam pejabat biasa saja.
Awak nak beri keterangan saksi?
Tentang Woo-taek.
Saya teringat ada sesuatu yang aneh yang berlaku.
Macam mana tahu itu beg Na-rae?
Awak pernah tengok beg itu?
Saya tak kata itu beg Na-rae.
Memandangkan tuan dah datang ke rumah saya,
saya cuma nak beritahu maklumat yang mungkin membantu.
Baiklah.
Keluar lewat malam dengan beg budak kecil memang nampak mencurigakan.
Lagi-lagi beg warna merah jambu.
Merah jambu...
Kenapa dengan tangan awak?
Ini?
Saya tolong tukang kebun pangkas pokok minggu lepas.
Susah juga nak guna pisau, bukan?
Susah nak genggam betul-betul.
Ya.
Terima kasih beri keterangan.
Ya.
Hei, tutup kamera.
Awak bukan seorang! Beritahu saya!
Yun-seong!
Yun-seong.
Susah juga nak guna pisau, bukan?
Susah nak genggam betul-betul.
Ya.
MAHKAMAH DAERAH UTARA SEOUL
Maksud awak, ada rakan subahat?
Setelah meneliti bukti baru,
DNA Byun Woo-taek dan pihak ketiga telah dijumpai.
Kami mohon kebenaran kumpul DNA untuk perbandingan.
Siapa suspeknya?
Lee Yun-seong, 16 tahun.
Dia anak majikan defendan dan tinggal di rumah yang sama.
Berdasarkan rekod jenayah defendan,
berkemungkinan besar dia adalah rakan subahat.
Dalam perbicaraan seterusnya,
sila hantar keputusan ujian DNA dan sila periksa saksi.
- Yang Arif. - Bagaimanapun,
penglibatan saksi dengan defendan belum terbukti
dan saksi itu adalah bawah umur,
jadi sila berhati-hati untuk tidak mendedahkan identitinya.
Pemeriksaan saksi akan dilakukan secara tertutup juga.
Pada anak patung mangsa,
awak kata ada kesan darah selain darah mangsa.
Saya baru jumpa buktinya.
UFK menganalisis kesan darah.
Ada sebabkah bukti ini tidak dijumpai
ketika mayat ditemui dan ditemui beberapa hari kemudian?
Jika pembunuh dan pelupusan mayat berlaku di dua kawasan berbeza, ya.
Menurut siasatan UFK,
sudah jelas mayat dipindahkan selepas pembunuhan itu.
Kami tak dapat kenal pasti jejak kaki kerana itu kawasan pembangunan semula.
Begitu rupanya.
Baiklah. Sekejap, ya.
- Yang Arif. - Ya, teruskan.
Kami baru terima keputusan ujian DNA
daripada objek kepunyaan mangsa yang dijumpai kemudiannya.
Boleh saya kemukakannya sebagai bukti tambahan?
Apa yang pelik ialah bukti baru yang pihak polis temui ini
kelihatan sama seperti... Bukan.
Sangat sama dengan patung itu.
Senyap!
Ini anak patung yang sentiasa dibawa oleh mangsa.
Pekerja penghantaran yang terserempak dengannya
terjumpa di hadapan rumahnya dan melaporkannya.
Kami telah jalankan ujian DNA,
namun tidak seperti bukti pihak pendakwa,
tiada cap jari defendan mahupun DNA dia ditemui
pada anak patung ini.
Keputusan menunjukkan satu-satunya cap jari yang dijumpai milik mangsa,
kawan-kawan dan keluarganya.
Pihak pendakwa raya, betulkah patung dalam gambar ini kepunyaan mangsa?
Peguam pendakwa, tolong jelaskan.
Gambar kanak-kanak itu membuktikannya.
Tidak. Anak patung dalam gambar dan bukti pihak pendakwa raya
sedikit berbeza.
Yang Arif.
Sila bandingkan warna mata dua anak patung ini.
Saya akan periksa.
BUKTI PENDAKWAAN
Betul kata peguam bela.
Anak patung dalam gambar ini
sama sekali tidak sama dengan bukti pihak pendakwa.
Ini bermakna permohonan pihak pendakwaan untuk pemeriksaan saksi
juga harus dibatalkan.
Peguam pendakwa, ada lagi bukti untuk memohon pemeriksaan saksi
selain pakatan sulit yang mencurigakan?
Tidak ada, Yang Arif.
Maka dengan itu, penglibatan saksi
dalam kes ini dan cara pembuktiannya tidak jelas.
Pemeriksaan saksi akan dibatalkan.
Byun sudah mengakui jenayahnya.
Dia kata dia lakukannya...
Awak pukul saya!
Dia kata Woo-taek yang buat!
Dia pukul saya begini!
Polis buat apa?
Kami akan umumkan keputusannya.
Tidak ada bukti yang menyokong pertuduhan defendan.
Jadi mengikut Perkara 325 Akta Prosedur Jenayah,
saya putuskan defendan tak bersalah.
Yang Arif.
Jika siasat dua kes ini berasingan, kita akan dapat selesaikannya.
Tolong dapatkan waran geledah.
Kita cuma perlu cari tempat kejadian.
Apa awak merepek ini?
Puan. Tuan, tolonglah.
Kes dah tutup. Sudahlah!
Tentu awak faham kenapa saya tampar awak.
Jangan sentuh anak saya lagi.
Nama dia tak boleh tercemar sebab orang macam awak.
Byun Woo-taek!
MAHKAMAH
Undang-undang sampah apa ini?
Undang-undang apa lepaskan penjenayah?
- Ini undang-undang? - Tapi...
Kita kena patuh.
Sebab ini undang-undang.
Tolong beri komen!
Sila komen.
Patuh undang-undang walaupun tak adil?
Saya tak boleh patuh.
Keadilan saya...
sangat rasional.
Jadi?
Tengok apa dah jadi
lepas langgar undang-undang dan perjudikan nasib.
Keadilan dan penjenayah.
Awak hilang kedua-duanya.
Woo-taek, tunggu.
Sekejap.
Saya nak...
minta maaf bagi pihak polis.
Saya tak tahu awak diganggu.
Awak direman dan dipukul dengan tak adil.
Pasti sukar.
Saya minta maaf.
Profesor minta maaf kepada Woo-taek?
Ya.
Orang yang minta maaf kepada Woo-taek adalah orang yang baik.
Woo-taek beri hadiah kepada orang yang baik.
Profesor nak hadiah?
Nak beri apa, ya?
Profesor nak apa?
Saya...
Saya ayah Na-rae, jadi...
Ayah, saya rindukan ayah.
Kalau saya cakap begini, awak akan bawa saya jumpa dia?
Awak kena tepati janji.
Seronok dapat berbual dengan Na-rae, bukan?
"Ayah, saya rindu ayah."
Ayah, saya rindu ayah.
Kalau saya cakap begini, awak akan bawa saya jumpa dia?
Awak kena tepati janji.
Ayah, saya rindu ayah.
Kalau saya cakap begini, awak akan bawa saya jumpa dia?
Awak kena tepati janji.
Terima kasih.
Helo.
MAHKAMAH
Awak akui pertuduhan itu?
Apa perasaan awak tentang ini?
HUKUM PEMANDU MABUK
Kenapa bunuh anak sendiri?
Adakah awak akan merayu kepada mahkamah tinggi?
Tolong pandang ke sini!
Awak akui pertuduhan itu?
Adakah awak akan buat rayuan?
- Tolong beri komen. - Apa perasaan awak sekarang?
Awak akui jenayah itu?
Awak akui pertuduhan itu?
Sila komen!
Ini saya. Mereka kata ibu bapa Byun bunuh diri.
Yun-seong.
Mari kita pergi.
Jom.
Okey, kita buat cepat-cepat.
Kim Ji-hoon, awak ke hospital atas sebab yang awak nyatakan.
Awak sesat dan tiba
di pejabat Oh Jung-ho?
Itu punca awak terlibat, bukan?
- Ya. - Okey. Terima kasih atas bantuan awak.
Awak memang pandai. Awak tak hilang kawalan.
Itu mengagumkan.
Awak boleh pergi sekarang.
Ya.
Jom. Saya tunjuk jalan keluar.
Sekejap, tuan.
Kami nak periksa sesuatu dengan tuan.
- Dengan saya? - Cepatlah.
Jom.
Duduk dulu. Sekejap saja.
Terima kasih, Sang-jae.
Saya uruskan dari sini.
Di bilik soal siasat sendirian?
Nanti ada masalah pula.
Awak ingat saya?
Kita jumpa lapan tahun lalu.
Mestilah saya ingat, Detektif Kim Mu-chan.
Macam mana saya boleh lupa?
Selalu juga saya terfikir tentang Woo-taek.
Baguslah.
Sebab kita saling ingat, senanglah sikit.
Saya tak berapa pasti,
tapi lelaki yang saya nampak di depan agensi tadi
macam Profesor Kwon Seok-joo.
Betul tak?
Saya ingatkan dia di dalam penjara. Bukan?
Awak langsung tak berubah.
Manusia tak mudah berubah.
Saya rasa awak pun tak berubah.
Macam lapan tahun lalu,
awak masih mereka bukti
dan memukul orang.
Tapi,
kenapa saya rasa saya suspek?
Boleh tak cakap betul-betul?
Jadi saya boleh tentukan sama ada saya kena upah peguam atau tak.
- Detektif. - Ya?
Kenapa cikgu saya belum keluar?
Sebab...
Sebab kes letupan di sekolah awak dan apa yang terjadi kepada awak.
Ada juga perkara lain yang kami perlu tanya dia.
Boleh saya guna tandas?
Boleh, ikut sini.
Sekejap.
Saya boleh pergi sendiri, pergilah.
Saya tahu jalan keluar.
Terus balik ke rumah, okey?
- Okey. - Baik.
Kang Yoon-ji bercakap.
Ya.
Saya ada mohon minta peralatan.
Kami perlu sentiasa awasi suspek.
Ya.
Betul. Saya langsung tak berubah.
Masih sama seperti dulu.
Itulah sebabnya...
saya nak tanya apa yang saya nak tahu
selama lapan tahun lalu.
Lee Yun-seong.
Awak bunuh Kwon Na-rae, bukan?
Ji-hoon!
Apa awak buat di sini?
Saya...
Di mana tandas?
Tandas?
Ya, saya nak guna tandas.
Nasib baik awak terjumpa saya.
Kalau awak buang air di halaman, awak akan terus didapati bersalah.
Terima kasih.
Saya nak periksa keadaan awak. Baguslah kita berjumpa.
Apa khabar awak sekarang?
Min kata awak nampak terkejut dengan apa yang berlaku.
Awak ada bercakap dengan nenek awak?
Saya cadangkan awak dapatkan kaunseling.
Nak pergi ke hospital polis pun boleh.
Saya boleh rujukkan.
Nanti saya tanya nenek.
Turunkan saya di hentian bas itu.
Tak apa. Saya memang nak ke sekolah awak.
Jangan beritahu Min tentang ini.
Apa?
Tapi,
awak tahu tak kod laluan makmal komputer awak?
Awak dah bukakan pintu, pergilah.
TETAMU
Dah agak.
Guru sekolah semua sama.
Saya tolong buka pintu tanpa tahu sebab,
jadi saya terganggu.
Saya rela tahu, tapi pura-pura tak.
Kalau tak tahu jadi kerjasama.
Awak akan hanya diberi amaran sebab bawah umur.
Tapi kalau awak tolong sebab tahu, awak jadi rakan subahat.
Jadi pergi sajalah.
Awak syak cikgu saya mungkin Gaetal, bukan?
Video penguasa awak pada malam letupan...
Budak yang pukul saya dan Min yang rakam.
Saya cam suara mereka.
Tapi saya tahu mereka tak pandai atau ada kemahiran untuk kerja dengan Gaetal.
Cikgu saya ditahan polis
dan awak pula sedang geledah komputer dia,
jadi memang nampak sangatlah.
Awak patut jadi polis. Datanglah ke Biro Siber. Saya ajar awak.
Cikgu Lee guna komputer sekolah hanya untuk hantar pemberitahuan.
Biasanya dia guna komputer sendiri yang dia bawa ke mana-mana.
Dia mesti pernah guna sekali. Saya cuma perlukan rekod pemindahan fail.
Orang yang teliti pun boleh lalai di kawasan dia sendiri.
Tempat ini kawasan dia dan juga ruang awam.
Memandangkan akaun sekolah digunakan oleh ramai orang,
Cikgu Lee mungkin tertinggal jejak, bukan?
Awak memang bijak.
SISTEM PENJEJAKAN
Ini bukan kerja mudah.
Penggodam kami tak ada di sini.
Sekejap.
Apa dia?
Tak susah pun nak godam pelayan e-mel...
tapi akan tertangkap kalau guna komputer sekolah.
Dalam kes ini, lebih baik kita pulihkan fail yang dipadam.
Amboi.
Guna perisian pemulihan data pun pandai?
Selesai.
Ini macam halaman sekolah kami.
Sekejap.
Itu kereta yang meletup.
Tuan!
Dapat tangkap awak.
- Semua dah sedia? - Ya, tuan.
Ketika tuan dengan dia,
Sang-jae mula menjejak keberadaan Lee Min-soo.
Adakah tuan rasa Undian Membunuh akan diteruskan?
Kalau Jung Jin-wook tipu?
Kita tunggu dan lihat dulu.
Dua hari lagi Undian Membunuh,
jadi kita akan tahu dia Gaetal atau tak.
MAKLUMAT PERIBADI LEE YUN-SEONG
PERMOHONAN PEKERJAAN UNTUK JAWATAN MENGAJAR
Membuktikan dia ada video itu tak cukup.
Ada tak rekod dia menghantarnya atau menyiarkannya dalam siaran?
Kita kena periksa komputer riba dia dan akaun peribadi untuk mengetahuinya.
Dia ada video awak sudah membuktikan
yang dia sangat berkait rapat dengan Gaetal.
Saya akan bincang dengan Jo-dan macam mana nak teruskan.
Baiklah. Terima kasih.
Sama-sama.
Sekarang dah jelas.
Lee Min-soo Peminat Nombor Satu.
Dia Gaetal, hos Undian Membunuh.
Saya masih tak faham.
Walaupun dia tukar nama dan wajahnya,
dia tak pernah terlibat dalam jenayah semasa dia berada di luar negara.
Macam mana dia boleh rancang semua ini?
Tak ada sebab.
Saya pun tak pasti.
Gaetal kata dia nak tegakkan keadilan,
tapi dia juga selalu kata kalau hukuman tak setimpal,
tak adillah.
Memandangkan Lee Min-soo sangat pentingkan elitisme dia,
dia takkan cakap begitu.
Yang awak cakap ketika itu...
Betulkah?
Kalau sayalah Gaetal,
dialah sasaran pertama saya.
Seok-joo.
Jung Jin-wook kata rakan-rakan subahatnya
menggelar dirinya Peminat Nombor Satu
dan hancurkan orang yang paling awak sayang.
Lee Min-soo...
adalah Gaetal.
Ketika anjing kami hilang, saya pergi bercakap dengan dia.
Sebab ada budak kata mereka nampak dia ambil anjing itu.
Kemudian dia kata,
"Kenapa pula saya nak ambil?"
Saya memang rasa tak sedap hati.
Awak ada ambil anjing kami?
Saya?
Kenapa pula saya nak ambil?
Saya masih ingat dia cakap begitu.
Saya belajar psikologi jenayah, tapi saya tak nampak.
Dia tak berminat untuk tahu sama ada saya dah tahu motif dia.
Dia cuma pentingkan sama ada saya dapat tahu macam mana dia buat atau tak.
Macam pembunuh biasa lain fikir.
Banyak yang disesalkan tentang siasatan itu.
Tapi apa cerita budak yang awak nak jadikan anak angkat itu?
Dia beberapa tahun lebih tua daripada Na-rae,
jadi dia mesti berada di sekolah tinggi sekarang.
Awak ada
hubungi dia sejak kejadian itu?
Jatuh maruah saya bekerjasama dengan remaja,
tapi terima kasih untuk hari ini, rakan kerja sehari.
Awak memang hebat tadi.
Saya rakan kerja, bukan rakan subahat, bukan?
Mestilah.
Awak memang berminat nak jadi poliskah?
Awak boleh masuk Universiti Polis Kebangsaan Korea
atau terus mohon kerja di Biro Siber macam saya.
Saya akan baik dengan awak.
Saya jadi polis?
Saya tak boleh jadi polis.
Kami semua pun fikir begitu ketika mula-mula kerja.
Ada rakan polis saya jadi polis nak elak masuk penjara.
Jom, saya hantar balik.
Rumah saya tak jauh pun. Jangan risau. Pergilah.
Nak saya telefon Min, kita makan malam sama-sama?
Tak apa. Pergilah.
Sekejap.
Begini...
Kalau ada apa-apa awak tak boleh beritahu nenek awak, beritahulah saya.
Saya faham sebab saya polis.
Saya boleh jadi kakak atau mak cik awak.
Awak boleh beritahu saya apa-apa yang awak tak boleh beritahu nenek awak.
Nampaknya memang jelas sangat yang saya tak ada ibu bapa.
Ya, nampak sangat.
Saya faham sebab saya pun kehilangan ibu bapa pada usia muda.
Jadi...
jangan lepaskan peluang ini.
Okey?
Okey. Terima kasih.
Bagus.
Saya pergi dulu.
Nak, mari kita main sama-sama!
Dia layak bertemu dan bersalam dengan wira dia.
Awak, bukan? Peminat Nombor Satu.
Apa rancangan awak sebenarnya? Beritahu saya!
Saya nak sambung semula rancangan awak.
Maksud awak, akan ada Undian Membunuh lagi?
Awak pasti Lee Min-soo adalah Gaetal?
Naluri saya kata mereka bukan orang yang sama.
Orang yang anda undi...
Terjemahan sari kata oleh Hazleen Hamdan